Hvis ingen har noe å innvende, vil jeg etterkomme anmodningen.
Fungerende president vil anmode sekretæren for det forrige Storting, Signe Øye, om midlertidig å fungere som sekretær. Det ble deretter foretatt navneopprop. Følgende representant var fraværende: Bjørgulv Froyn. Følgende representanter hadde meldt forfall: Gunnar Halvorsen, Bjørn Hernæs, May Britt Vihovde, Kenneth Svendsen, Jens Stoltenberg, Øyvind Vaksdal og Henrik Rød. Fra 11 av de øvrige fraværende representantene forelå det permisjonssøknader[[se nedenfor]]
Fungerende president foreslår at den sist benyttede forretningsorden blir gjort gjeldende. – Det anses vedtatt. Det foreligger en rekke permisjonssøknader: fra representanten Marit Nybakk om permisjon i tiden fra og med 1. oktober til og med 8. oktober, og fra representantene Bent Høie, Ingmar Ljones, Hill-Marta Solberg, Inga Marte Thorkildsen og Karin S. Woldseth om permisjon i tiden fra og med 1. oktober til og med 15. oktober, alle for å delta i De forente nasjoners 59. ordinære generalforsamling i New Yorkfra Stortingets delegasjon til Den Interparlamentariske Unions 111. konferanse i Genève, undertegnet av delegasjonens leder, stortingsrepresentant Karin Andersen, om permisjon fredag 1. oktober for representantene Karin Andersen og Thore A. Nistad.fra representantene Olav Akselsen, Heikki Holmås og Åse Wisløff Nilssen om permisjon i tiden fra og med 1. oktober til og med 15. oktober, alle for å delta på totalforsvarskurs ved Forsvarets høgskole Etter forslag fra presidenten ble enstemmig besluttet: 1. Søknadene behandles straks og innvilges.2. Følgende vararepresentanter innkalles for å møte i permisjonstiden:For Hedmark fylke: Helge Bjørnsen og Yngvar AarebrotFor Hordaland fylke: Pål Berrefjord, Jan Koløy og Pål KårbøFor Nordland fylke: Tomas NorvollFor Oppland fylke: Morten Ørsal JohansenFor Oslo: Ragnar Bøe Elgsaas og Akhtar ChaudhryFor Rogaland fylke: Inger Lise AarrestadFor Vestfold fylke: Lars Egeland
Helge Bjørnsen, Yngvar Aarebrot, Pål Berrefjord, Jan Koløy, Pål Kårbø, Tomas Norvoll, Ragnar Bøe Elgsaas, Akhtar Chaudhry, Inger Lise Aarrestad og Lars Egeland er til stede og vil ta sete.
Det skal så foretas valg av presidenter og sekretærer. Fungerende president vil i den forbindelse referere forretningsordenens § 4 femte og sjette ledd, som lyder: «Ved det første valg i valgperioden av presidenter og visepresidenter foregår avstemningene ved sedler uten underskrift. Ved senere valg i samme valgperiode gjelder reglene i § 44 første ledd bokstav d første og annet punktum.Ved valg av presidenter og sekretærer kreves vanlig flertall, dvs. over halvparten av de avgitte stemmer. Oppnår ingen av kandidatene slikt flertall ved første valg eller ved fritt omvalg, foretas bundet omvalg mellom de to kandidater som har fått det største stemmetall[[jf. § 45 pkt. b]] Nevnte bestemmelse i forretningsordenen innebærer altså at valg av presidenter og visepresidenter nå kan foretas på vanlig måte, uten bruk av stemmesedler. Fungerende president vil da foreslå at vi stemmer på vanlig måte. – Ingen har ytret seg mot det, og det anses vedtatt. Fungerende president ber om forslag til Stortingets president.
Eg har gleda av å føreslå Jørgen Kosmo.
Jørgen Kosmo er foreslått valgt til Stortingets president. – Andre foreslag foreligger ikke.
Presidenten ber så om forslag til Stortingets visepresident.
Jeg har den glede å foreslå Inge Lønning.
Inge Lønning er foreslått valgt til Stortingets visepresident. – Andre forslag foreligger ikke.
Det skal så velges sekretær og visesekretær samt første og annen varapresident og varasekretær i Stortinget. Presidenten ber om forslag til sekretær.
Eg føreslår Signe Øye.
Signe Øye er foreslått. – Andre foreslag er ikke framkommet.
Presidenten ber om forslag til visesekretær.
Jeg foreslår Sonja Irene Sjøli.
Sonja Irene Sjøli er foreslått som visesekretær. – Andre forslag er ikke framkommet.
Det skal så velges første og annen varapresident i Stortinget. Presidenten vil først be om forslag til første varapresident.
Eg føreslår Eirin Faldet.
Eirin Faldet er foreslått som første varapresident. – Andre forslag foreligger ikke.
Stortinget har da kommet til valget av annen varapresident. Presidenten ber om forslag.
Jeg foreslår Kari Lise Holmberg.
Kari Lise Holmberg er foreslått som annen varapresident. – Andre forslag foreligger ikke.
Det skal til slutt velges varasekretær. Presidenten ber om forslag.
Jeg foreslår Per Erik Monsen.
Per Erik Monsen er foreslått som varasekretær. – Andre forslag foreligger ikke.
Presidenten foreslår at de innkalte vararepresentantene Pål Kårbø og Morten Ørsal Johansen innvelges i Lagtinget for den tid de møter for representantene Ingmar Ljones og Thore A. Nistad. – Det anses vedtatt. Presidenten foreslår at Stortinget nå avbryter sine forhandlinger for at Lagtinget og Odelstinget kan tre sammen og velge presidenter og sekretærer. – Det anses vedtatt. Stortinget fortsetter sine forhandlinger etter at Lagtinget og Odelstinget har konstituert seg.
Presidenten erklærer Norges 149. Storting lovlig konstituert. Presidenten foreslår at underretning om dette sendes Hans Majestet Kongen gjennom Regjeringens sjef, for at denne kan innhente Kongens bestemmelse om tiden for Stortingets åpning. – Det anses vedtatt. Tidspunktet vil senere bli kunngjort. Presidenten ber om bemyndigelse til etter at Stortinget er erklært åpnet, og etter at trontale og beretningen om rikets tilstand er overlevert, å utbringe det sedvanlige ønske for Kongen og fedrelandet – og anser denne bemyndigelse som gitt. Presidenten ber videre om Stortingets bemyndigelse til å oppnevne en deputasjon på sju representanter til å motta Hans Majestet Kongen ved Stortingets åpning – og anser også denne bemyndigelse som gitt. Som deputasjon oppnevnes representantene Einar Steensnæs, leder, Jan Simonsen, Tore Nordtun, Finn Martin Vallersnes, Øyvind Vaksdal, Oddbjørg Ausdal Starrfelt og Siri A. Meling. Presidenten ber videre om Stortingets bemyndigelse for Presidentskapet til etter alminnelig praksis å utføre forskjellige forretninger som tilligger Presidentskapet, og tar opp følgende forslag: «Presidentskapet bemyndiges til å la oppta og redigere debattene i Stortinget og dets avdelinger i samsvar med den gitte instruks, samt til enhver tid å treffe de bestemmelser som måtte kreves i anledning av utgivelsen av Stortingstidende, Innstillinger, Dokumenter og Lover.» – Presidentskapets forslag anses enstemmig vedtatt. I anledning av Stortingets høytidelige åpning har Oslo Biskop innbudt Stortingets representanter til gudstjeneste i Oslo Domkirke i dag, fredag 1. oktober, kl. 17.00. Biskop Gunnar Stålsett og domprost Olav Dag Hauge vil forrette. Før møtet heves, vil presidenten gjøre oppmerksom på at tidspunktet for trontaledebatten foreslås satt til mandag 4. oktober kl. 10.00, og for budsjettets framleggelse onsdag 6. oktober kl. 10.00.